**KELMĖS „KRAŽANTĖS“ PROGIMNAZIJOS VEIKLOS KOKYBĖS ĮSIVERTINIMAS 2016 - 2017 M.M.**

**Progimnazijos įsivertinimas atliktas vadovaujantis** metodinėmis rekomendacijomis planuojant ir organizuojant mokyklos įsivertinimą „Gera mokykla: nuo geros prie geresnės“ .

[Mokyklos, įgyvendinančios bendrojo ugdymo programas, veiklos kokybės įsivertinimo modelio sandara](http://www.nmva.smm.lt/wp-content/uploads/2012/12/1-priedas.-Nauji-rodikliai.docx)**(Nauji rodikliai)** (2016 m. kovo 29 d. įsakymo Nr. 2V-267 „Dėl mokyklos, įgyvendinančios bendrojo ugdymo programas, veiklos kokybės įsivertinimo metodikos patvirtinimo“ Priedas Nr. 1.)

**Naudotasi** [www.iqesonline.lt](http://www.iqesonline.lt/)

**1. REZULTATAI**

**1.2. PASIEKIMAI IR PAŽANGA**

**1.2.1. MOKINIO PASIEKIMAI IR PAŽANGA**

|  |  |  |
| --- | --- | --- |
| **4 lygis** | **2 lygis** | **Vykdymas** |
| 80% mokinių įgytų bendrųjų ir dalykinių kompetencijų lygis dera jų amžiaus grupei keliamus tikslus, siekius, ugdymosi patirtį bei individualias galimybes. Tolesnio mokymosi uždaviniai, pasiekimų ir pažangos planavimas grindžiami informacija apie mokinių žinių ir gebėjimų lygį, jo pasiekimų įrodymais.  80% mokinių turi būtinų teorinių žinių ir geba jas praktiškai taikyti, pagrįsti savo nuostatas ir pasirinkimus. Mokinio pažanga įgyjant skirtingas bendrąsias ir dalykines kompetencijas yra nuolatinė visose mokyklinio ugdymo srityse.  80% mokinių nuolat ir nuosekliai išmoksta naujų ir sudėtingesnių dalykų, įgyja naujų gebėjimų. | 40% mokinių įgytų bendrųjų ir dalykinių kompetencijų lygis dera jų amžiaus grupei keliamus tikslus, siekius, ugdymosi patirtį bei individualias galimybes. Tolesnio mokymosi uždaviniai, pasiekimų ir pažangos planavimas grindžiami informacija apie mokinių žinių ir gebėjimų lygį, jo pasiekimų įrodymais.  40% mokinių turi būtinų teorinių žinių ir geba jas praktiškai taikyti, pagrįsti savo nuostatas ir pasirinkimus. Mokinio pažanga įgyjant skirtingas bendrąsias ir dalykines kompetencijas yra nuolatinė visose mokyklinio ugdymo srityse.  40% mokinių nuolat ir nuosekliai išmoksta naujų ir sudėtingesnių dalykų, įgyja naujų gebėjimų. | Mokytojų, mokinių ir tėvų anketavimas |

**IŠVADA**

Mokiniai ir tėvai patenkinti mokyklos indėliu ugdant moksleivių galias ir gebėjimus. Gimtosios kalbos – tėvai 96%, mokiniai 87%, užsienio kalbos - tėvai 92%, mokiniai 87%, matematikos -tėvai 84%, mokiniai 87%, bet tik 71% tėvų yra patenkinti savo vaikų mokymosi pasiekimais ir 76% mokinių yra patenkinti savo rezultatais.

Mokytojai mano, kad nepakankamai dėmesio skiriama mokinių mokymosi mokytis gebėjimų plėtojimui (76%) ir sąmoningo mokymosi skatinimui (71%).

92% mokinių teigia, kad jaučia atsakomybę už savo mokymąsi, 90% žino, ko turi išmokti, kad gautų norimą pažymį. 87% tėvų mano, kad mokykloje pakankamai dėmesio skiriama mokinių atsakomybės už savo mokymosi rezultatus didinimui.

84% mokytojų remiasi informacija apie mokinių daromą pažangą, 92% tinkamai ją analizuoja ir 89% mokytojų panaudoja gautus rezultatus ugdymo tobulinimui.

76% mokytojų ir 83% tėvų mano, kad mokykloje pakankamai dėmesio skiriama pasirinkimui, ką ir kokiu lygiu mokinys išmoks, o 84% mokinių teigia, kad mokykloje yra geros galimybės išmokti tai, ko reikia.

Tėvai (89%), mokiniai(85%) ir mokytojai(95%) visiškai arba ko gero sutinka, kad mokykla tinkamai parengia mokinius tolimesniam mokymuisi.

**REKOMENDACIJOS**

Tobulinti bendradarbiavimą su tėvais analizuojant mokinių ugdymo(si) pasiekimus ir galimybes išmokti tai, ko reikia tolimesniam mokymuisi.

Mokyti mokinius kritiškai vertinti savo gebėjimus, renkantis siektino rezultato, tobulinti diferencijavimą pamokose.

Daugiau dėmesio skirti mokinių savarankiškumui, mokėjimui mokytis, įgytas žinias pritaikyti praktikoje, projektinėje veikloje.

Rodiklio 1.2.1. „Mokinio pasiekimai ir pažanga“ duomenys atitinka 3 lygį.

**2. UGDYMAS(IS) IR MOKINIŲ PATIRTYS**

**2.1. UGDYMO PLANAVIMAS  
2.1.3 ORIENTAVIMASIS Į MOKINIŲ POREIKIUS**

|  |  |  |
| --- | --- | --- |
| **4 lygis** | **2 lygis** | **Vykdymas** |
| 80 % mokytojų sistemingai analizuoja mokinių ugdymosi poreikius atlikdami tyrimus (testai, kontroliniai darbai, namų darbai, lankomumas, individualios pažangos stebėsena).  80% mokytojų planuodami ugdymą atsižvelgia į kiekvieno vaiko individualumą, mokymosi pasiekimų pažangą, (trišalės sutartys, standartizuotų testų analizė).  80% mokytojų diferencijuoja, individualizuoja užduotis, namų darbų atlikimo būdus.  Progimnazijoje aiškiai susitarta dėl paramos ir pagalbos vaikui teikimo tvarkos (VKG, pagalbos specialistai). Kilus ugdymosi, psichologinėms ar socialinėms problemoms mokiniai visuomet ir laiku sulaukia tinkamos ir konfidencialumu pasižyminčios pagalbos.  80% mokytojų laiku pastebi mokinių gabumus, skatina dalyvauti įvairiose veiklose, olimpiadose, konkursuose. | 40 % mokytojų sistemingai analizuoja mokinių ugdymosi poreikius atlikdami tyrimus (testai, kontroliniai darbai, namų darbai, lankomumas, individualios pažangos stebėsena).  40% mokytojų planuodami ugdymą atsižvelgia į kiekvieno vaiko individualumą, mokymosi pasiekimų pažangą.  40% mokytojų diferencijuoja, individualizuoja užduotis, namų darbų atlikimo būdus.  Progimnazijoje nėra aiškios pagalbos vaikui teikimo tvarkos (VKG, pagalbos specialistai). Kilus ugdymosi, psichologinėms ar socialinėms problemoms mokiniai ne visuomet ir laiku sulaukia tinkamos ir konfidencialumu pasižyminčios pagalbos.  40% mokytojų laiku pastebi mokinių gabumus, skatina dalyvauti įvairiose veiklose, olimpiadose, konkursuose. | Anketavimas,  dokumentų analizavimas. |

**IŠVADA**

Atlikus apklausą www.iqesonline.lt sistemoje, išanalizavus dokumentus paaiškėjo, kad progimnazijoje yra domimasi besimokančiųjų reikalais ir poreikiais (65% mokytojų sutinka su teiginiu „visiškai sutinku“, 35% – „ko gero sutinku“). Mokytojai, planuodami ugdymo tikslus ir uždavinius, atsižvelgia į kiekvieno vaiko individualumą, sistemingai analizuoja mokinių ugdymosi poreikius (testų, kontrolinių darbų, diagnostinių testų analizė, trišalės sutartys, taikomas mokinių asmeninės pažangos stebėjimo, fiksavimo, pagalbos mokiniui teikimo modelis). Dauguma mokytojų (62% sutinka su teiginiu „ko gero sutinku“, 35% - „visiškai sutinku“) diferencijuoja, individualizuoja užduotis, namų darbų atlikimo būdus.

Progimnazijoje laiku suteikiama pagalba mokiniams. Tie mokiniai, kuriems sunkiau sekasi mokytis, sulaukia mokytojų pagalbos (41% apklaustų mokinių sutinka su teiginiu „ko gero sutinku“, 48% - „visiškai sutinku“). Mūsų mokykloje dedama daug pastangų, kad patyčių tarp mokinių būtų kuo mažiau (52% mokinių sutinka su teiginiu „visiškai sutinku“, 29% - „ko gero sutinku“, 10% - „ko gero nesutinku“, 8% - „visiškai nesutinku“). Progimnazijoje kilus psichologinėms ar socialinėms problemoms mokiniai ne visada kreipiasi pagalbos į soc. pedagogą, nes bijo, kad sužinos bendraamžiai. Teikiant socialinę pagalbą mokiniui yra bendradarbiaujama su tėvais bei su visomis reikalingomis institucijomis (Vaiko teisių apsauga, PPT). Tėvų apklausa parodė, kad tėvai, esant reikalui, žinotų, kaip susisiekti su mokyklos pagalbos specialistais (55% tėvų sutinka su teiginiu „visiškai sutinku“, 35% - „ko gero sutinku“). Progimnazijoje yra organizuojami tėvų švietimo užsiėmimai įvairiomis vaikų ugdymo temomis, tačiau ne taip dažnai, kaip reikėtų.

Progimnazijoje pakankamai gerai atpažįstami mokinių gabumai ir talentai, tačiau nėra ugdomi jiems reikalingu lygiu, trūksta neformalaus ugdymo užsiėmimų (tik 5% mokytojų sutiko su teiginiu „visiškai sutinku“, 49% - „ko gero sutinku“, 46 % - „ko gero nesutinku“).

Mokytojai domisi ir sistemingai analizuoja mokinių ugdymosi poreikius. Planuodami ugdymo tikslus ir uždavinius, atsižvelgia į kiekvieno vaiko individualumą. Diferencijuoja, individualizuoja užduotis, namų darbų atlikimo būdus. Laiku suteikia pagalba sunkiau besimokantiems mokiniams. Teikiant socialinę pagalbą mokiniams yra bendradarbiaujama su tėvais bei su visomis reikalingomis institucijomis. Pakankamai gerai atpažįstami mokinių gabumai ir talentai.

Kilus psichologinėms ar socialinėms problemoms progimnazijoje dedama daug pastangų joms spręsti, bet mokiniai ne visada kreipiasi pagalbos į soc. pedagogą, nes bijo, kad sužinos bendraamžiai. Progimnazijoje yra organizuojami tėvų švietimo užsiėmimai įvairiomis vaikų ugdymo temomis, tačiau ne taip dažnai, kaip reikėtų. Mokinių gabumai ir talentai nėra ugdomi jiems reikalingu lygiu, trūksta neformalaus ugdymo užsiėmimų.

**REKOMENDACIJOS**

Dažniau organizuoti tėvams šviečiamuosius užsiėmimus įvairiomis vaikų ugdymo temomis;

Skatinti mokinius kreiptis į soc. pedagogą, užtikrinant konfidencialumą;

Organizuoti daugiau neformalaus ugdymo užsiėmimų gabiems ir talentingiems mokiniams.

Rodiklio: 2.1.3 „Orientavimasis į mokinių poreikius“ duomenys atitinka 3 lygį.

**2. UGDYMAS(IS) IR MOKINIŲ PATIRTYS**

**2.4. VERTINIMAS UGDANT**

**2.4.1. VERTINIMAS UGDYMUI**

|  |  |  |
| --- | --- | --- |
| 4 lygis | 2 lygis | Vykdymas |
| 80 % ir daugiau mokytojų iš anksto supažindina mokinius su atskirų mokomųjų dalykų ir įvairių užduočių vertinimo kriterijais.  80 % ir daugiau mokytojų mokymosi stebėjimui ir koregavimui naudoja įvairius vertinimo būdus: aprašomąjį, apibendrinamąjį, formuojamąjį, formalųjį ir neformalųjį. Vertinant pripažįstama formaliojo, neformaliojo ir savaiminio mokymosi pasiekimų visuma.  80 % ir daugiau mokytojų užtikrina, kad mokiniams ir jų tėvams informacija apie mokymąsi teikiama laiku, yra informatyvi, asmeniška ir skatinant kiekvieną mokinį siekti asmeninės pažangos. Siekiama abipusio grįžtamojo ryšio (dialogo), kuris padeda mokytojams pasirinkti tinkamesnes mokymo strategijas, o mokiniams – taisyti klaidas ir vadovauti savo pačių mokymuisi. | 40 % ir daugiau mokytojų iš anksto supažindina mokinius su atskirų mokomųjų dalykų ir įvairių užduočių vertinimo kriterijais.  40 % ir daugiau mokytojų mokymosi stebėjimui ir koregavimui naudoja įvairius vertinimo būdus: aprašomąjį, apibendrinamąjį, formuojamąjį, formalųjį ir neformalųjį. Vertinant pripažįstama formaliojo, neformaliojo ir savaiminio mokymosi pasiekimų visuma.  40 % ir daugiau mokytojų užtikrina, kad mokiniams ir jų tėvams informacija apie mokymąsi teikiama laiku, yra informatyvi, asmeniška ir skatinant kiekvieną mokinį siekti asmeninės pažangos. Siekiama abipusio grįžtamojo ryšio (dialogo), kuris padeda mokytojams pasirinkti tinkamesnes mokymo strategijas, o mokiniams – taisyti klaidas ir vadovauti savo pačių mokymuisi. | Mokytojų, mokinių, tėvų anketavimas. |

**IŠVADA**

Visų apklausos atsakymų vidutinės vertės yra 3 ir daugiau, išskyrus atsakymą ,,Mokytojai laikosi vienodos mokinių pažangos ir pasiekimų vertinimo tvarkos (mokytojų atsakymu)” – 2,9.

Mokytojai planuoja ir vertina mokinių pažangą bei pasiekimus ugdymo procese – 97 %. Informacija apie mūsų vaiko mokymąsi, pažangą bei pasiekimus, mokymosi spragas yra pateikiama laiku – 94 %.

**REKOMENDACIJOS**

Mokytojai turėtų laikytis vienodos mokinių pažangos ir pasiekimų vertinimo tvarkos (patvirtintos Kelmės ,,Kražantės” progimnazijos direktoriaus 2016-04-12 įsakymu Nr. D-29).

Mokytojai turėtų vengti lyginti skirtingų klasių, skirtingų mokinių pasiekimus ir pažymius, o lyginti tik mokinio ankstesnius pasiekimus su dabartiniais.

Rodiklio 2.4.1. „Vertinimas ugdymui“ duomenys atitinka 3 lygį.

**4. LYDERYSTĖ IR VADYBA  
4.2. MOKYMASIS IR VEIKIMAS KOMANDOMIS**

**4.2.1. VEIKIMAS KARTU**

|  |  |  |
| --- | --- | --- |
| **4 lygis** | **2 lygis** | **Vykdymas** |
| 80 proc. mokyklos personalo laiko save viena komanda, siekiančia bendrų tikslų.  80 proc. bendruomenės narių aktyviai dalyvauja mokyklos gyvenime.  Mokyklos veikla grindžiama visų bendruomenės narių aktyviu bendravimu ir bendradarbiavimu geranoriškumo, pagarbos, pasitikėjimo, solidarumo, mandagumo ir kt. principais.  Vyrauja bendruomenės narių pagalba vieni kitiems ir gerosios patirties sklaida.  Psichologinė mokyklos atmosfera nėra įtempta. | 20 proc. mokytojų dalyvauja mokyklos veikloje, domisi jos tobulinimu.  Mokyklos bendruomenės narių bendravimo ir bendradarbiavimo principai nėra nuoseklūs.  Retai pasitelkiami bendruomenės nariai kuriant mokyklos ugdymo kryptis.  Psichologinė mokyklos atmosfera gana įtempta. | Mokytojų anketavimas |

**IŠVADOS**

Mokytojų apklausos tyrimo rezultatai atskleidė, jog net 97% apklaustųjų mokytojų sutinka su teiginiu, jog mūsų mokykla turi aiškius , bendrus tikslus. 95 % sutaria dėl esminių vertybių. 92% - jaučiasi mokyklos bendruomenės dalimi , tiek pat teigia, jog padeda vienas kitam ir privačioje sferoje. 89 % respondentų teigia iš kolegų sulaukiantys dalykinės paramos. 87 % pedagogų mano, kad konfliktai mūsų mokykloje sprendžiami korektiškai, remiantis tarpusavio partneryste. 86 % teigia, kad mokykloje puoselėjamas turtingas ir įvairus mokyklinis gyvenimas. 84 % mano, kad jų pasiekimai ir laimėjimai yra vertinami (paskatinimais, geru žodžiu ir kt.)Tiek pat procentų pritaria teiginiui, kad dalinasi tarpusavyje savo pamokinės praktikos patyrimu, taikomais metodais, stebi pamokas ir aptaria jastarpusavyje.

Tik 47 % mano, kad mokykloje laikomasi bendrų taisyklių.

**REKOMENDACIJOS**

Aukštu lygiu vertindami rodiklį ,,Veikimas kartu” mokytojai nurodo, kad yra poreikis keistis (tai atsispindi mokytojų anketoje).

Rekomenduotina išlaikyti stiprų mokyklos narių pasitikėjimą vienas kitu, mokyklos kasdienybę liečiančius klausimus ir problemas aptarti kolegaliuose pokalbiuose ir pasitarimuose.

Pagalbinio rodiklio „Veikimas kartu“ duomenys atitinka 4 lygį.